b"\n_START_ARTICLE_\nPesto\n_START_PARAGRAPH_\nPesto (ital. pesto < pestato, 'murskattu') on italialainen j\xc3\xa4hme\xc3\xa4hk\xc3\xb6, l\xc3\xa4mmitt\xc3\xa4m\xc3\xa4tt\xc3\xb6m\xc3\xa4n\xc3\xa4 nautittava maustekastike tai maustetahna. Se on alkuaan Ligurian alueelta Pohjois-Italiasta, erityisesti Genovasta (pesto genovese). Sen juuret ovat roomalaisessa juusto-yrttikastikkeessa moretumissa._NEWLINE_Peston p\xc3\xa4\xc3\xa4aineosia ovat jauhetut basilika, juusto, pinjansiemenet ja valkosipuli sek\xc3\xa4 oliivi\xc3\xb6ljy. Juustona k\xc3\xa4ytet\xc3\xa4\xc3\xa4n normaalisti Parmigiano-Reggiano -juustoa tai pecorinoa, kaupallisessa versiossa k\xc3\xa4ytet\xc3\xa4\xc3\xa4n usein my\xc3\xb6s parmesaania, joka on parmegianon kaltainen juusto.  Pesto sy\xc3\xb6d\xc3\xa4\xc3\xa4n yleens\xc3\xa4 leiv\xc3\xa4n tai pastan kanssa, joskaan sen k\xc3\xa4ytt\xc3\xb6 ei ole rajoitettu n\xc3\xa4ihin. Kaupallisessa pestossa k\xc3\xa4ytet\xc3\xa4\xc3\xa4n usein cashew-p\xc3\xa4hkin\xc3\xb6it\xc3\xa4 pinjansiementen tilalla, koska ne ovat halvempia ja niill\xc3\xa4 on samankaltainen rakenne."